Na osnovu člana 12. i 21. Zakona o lokalnoj samoupravi Unsko – Sanskog Kantona („Službeni glasnik USK“, broj 8/11) i člana 23. Statuta Općine Ključ („Službeni glasnik Općine Ključ“, broj 3/10 i 3/11); Općinsko vijeće Općine Ključ, na svojoj \_\_\_\_\_ sjednici održanoj dana \_\_\_\_\_\_\_ 2016. godine, **d o n i j e l o j e :**

**O D L U K U**

 **O plaćanju naknada za legalizaciju objekata – porodičnih kuća lica romske populacije u naselju Ponjir u MZ Velagići**

**Član 1.**

Ovom Odlukom obezbijedit će se novčana sredstva rebalansom budžeta općine Ključ za plaćanje pripadajućih naknada i to: općinske administrativne takse, naknade za izradu urbanističke dokumentacije i urbanističko-tehničkih uvjeta, naknade za uređenje građevinskog zemljišta, građevinske takse, naknade za položajnu pogodnost – rente i takse za izdavanje službenih akata o građenju ( urbanističke saglasnosti, odobrenja za građenje i upotrebu objekta ) u postupku legalizacije stambenih objekata – porodičnih kuća lica romske populacije u naselju Ponjir u MZ Velagići.

**Član 2.**

O izvršenju ove Odluke starat će se Služba za prostorno uređenje, stambeno-komunalne i imovinsko-pravne poslove, i Služba za finansije i trezor općine Ključ.

**Član 3.**

Ova Odluka stupa na snagu danom donošenja, a objavit će se u Službenom glasniku općine Ključ.

Broj:05 – 02 - \_\_\_\_/16 Predsjedavajući Općinskog Vijeća

Ključ, \_\_\_\_\_\_\_ 2016.godina \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Adem Crnalić, ekonomist

**O B R A Z L O Ž E NJ E**

**I - PRAVNI OSNOV ZA DONOŠENJE**

Članom 21. Zakona o lokalnoj samoupravi USK („Službeni glasnik USK“ broj: 8/11) i članom 23. Statuta općine Ključ propisane su nadležnosti jedinice lokalne samouprave, odnosno Općine Ključ i općinskog vijeća kao predstavničkog tijela jedinice lokalne samouprave.

**II – RAZLOZI ZA DONOŠENJE**

Cijeneći sveukupne napore međunarodne zajednice, kao i naše države u cilju poboljšanja ukupnog položaja naših sugrađana romske populacije i naša Općina se pridružuje i čini korake ka istom cilju, predlažući Odluku o oslobađanju plaćanja naknada za legalizaciju objekata lica romske populacije u naselju Ponjir u MZ Velagići.

U tom smislu predlažemo Općinskom vijeću da prihvati navedenu Odluku.

Ključ, juni 2016.godina

 Predlagač

 Općinski načelnik

 \_\_\_\_\_\_\_\_\_\_\_\_\_\_\_\_\_\_\_

 Nedžad Zukanović, prof.